In-A-Gadda-Da-Vida (άλμπουμ)

Το ***In-A-Gadda-Da-Vida*** είναι το δεύτερο στούντιο άλμπουμ του αμερικανικού rock συγκροτήματος Iron Butterfly, που κυκλοφόρησε τον Ιούνιο του 1968. Είναι περισσότερο γνωστό για το ομώνυμο τραγούδι του, μια σύνθεση 17 λεπτών η οποία καταλαμβάνει όλη την Side Β.

Το *In-A-Gadda-Da-Vida* σημείωσε τεράστια εμπορική επιτυχία, φτάνοντας στο νούμερο 4 του *[[Billboard]]* Albums chart. Πιστοποιήθηκε επίσημα ως χρυσό άλμπουμ το 1968 στις Ηνωμένες Πολιτείες και στις 26 Ιανουαρίου του 1993, πιστοποιήθηκε 4 φορές πλατινένιο. Στον Καναδά, διατηρήθηκε στα charts για 91 εβδομάδες, στο διάστημα μεταξύ 14 Οκτωβρίου του 1968 και 18 Ιουλίου του 1970.

## Σύνθεση και μουσική
Τα κομμάτια στην πρώτη όψη του άλμπουμ έχουν ψυχεδελικό ύφος, ενώ η πίσω όψη του άλμπουμ αποτελείται εντελώς από το τελευταίο του κομμάτι, το "In-A-Gadda-Da-Vida", ένα 17λεπτο κομμάτι το οποίο έχει περιγραφεί ως «πρωτοφανές έπος».  Τα κομμάτια "My Mirage" και "Flowers And Beads" έχουν χαρακτηριστεί ως εκπρόσωποι «της σκοτεινής πλευράς της ιδεολογίας των χίπις». 

## Υποδοχή
Σε μια αναδρομική κριτική για το AllMusic, Στίβεν Τόμας Έρλεβιν αποκαλεί το ομώνυμο κομμάτι «την επιτομή της έντονης ψυχεδελικής υπερβολής» και πιστεύει πως τα υπόλοιπα τραγούδια «χαρακτηρίζονται ως καλά τεχνουργήματα». Ψηφίστηκε στο νούμερο 783 στη λίστα *[[All Time Top 1000 Albums]]* του Κόλιν Λάρκιν με τα 1000 σπουδαιότερα άλμπουμ όλων των εποχών. 

## Λίστα κομματιών
Όλα τα κομμάτια είναι γραμμένα από τον Νταγκ Ινγκλ, εκτός από το "Termination", του Έρικ Μπραν και του Λι Ντόρμαν.

**Πλευρά ένα**

# "Most Anything You Want"3:44
# "Flowers and Beads"3:09
# "My Mirage"4:55
# "Termination"2:53
# "Are You Happy"4:31

**Δεύτερη πλευρά**

# "In-A-Gadda-Da-Vida"17:05

**Επιπλέον κομμάτια deluxe έκδοσης 1995**

# "In-A-Gadda-Da-Vida" (ζωντανά) 18:51
# "In-A-Gadda-Da-Vida" (single έκδοση) 2:53

## Deluxe έκδοση
Μια «deluxe έκδοση» του *In-A-Gadda-Da-Vida* κυκλοφόρησε το 1995. Περιλάμβανε υλικό από νεοανακαλυφθείσες master κασέτες πρώτης γενιάς, επιπλέον ηχογραφήσεις και ένα φυλλάδιο 36 σελίδων με φωτογραφίες. Αυτή η επανακυκλοφόρηση περιλαμβάνει τρεις εκδόσεις του "In-A-Gadda-Da-Vida": την στούντιο έκδοση των 17:05, την ζωντανή έκδοση από το *[[Live (άλμπουμ, Iron Butterfly)|Live]]* των Iron Butterfly (που περιλαμβάνει μια σύντομη εισαγωγή σε όργανο) και την single έκδοση. Η deluxe έκδοση περιλαμβάνει επίσης ένα νέο εξώφυλλο, το οποίο μοιάζει με το πρωτότυπο, όμως περιέχει μια κινούμενη πεταλούδα που ανοιγοκλείνει τα φτερά της και τα μέλη του συγκροτήματος να τζαμάρουν στο ρυθμό του τραγουδιού.

## Προσωπικό
**Iron Butterfly**

* Έρικ Μπραν – κιθάρα, δεύτερα φωνητικά· κύρια φωνητικά (κομμάτι 4)
* Ρον Μπούσι – ντραμς, κρουστά
* Λι Ντόρμαν – μπάσο, δεύτερα φωνητικά
* Νταγκ Ίνγκλ – Vox Continental όργανο, φωνητικά 

Όλες οι ενορχηστρώσεις έγιναν από τους Iron Butterfly

**Τεχνικό**

* Τζιμ Χίλτον – παραγωγός, μηχανικός ήχου
* Μπιλ Κούπερ – μηχανικός μίξης ήχου
* Ντον Κασάλε – μηχανικός
* Λόρινγκ Γιουτέμεϊ – έργο τέχνης
* Στίβεν Πέιλι – φωτογραφία

## Charts

## Πιστοποιήσεις

## Singles
**Singles στις ΗΠΑ**

* "In-A-Gadda-Da-Vida" b/w "Θέμα Iron Butterfly" (και οι δύο είναι επεξεργασμένες εκδόσεις) – Atco 6606
* "In-A-Gadda-Da-Vida" b/w "Soul Experience" – Atlantic Oldies Series 13076

**Υπερπόντια singles**

* "In-A-Gadda-Da-Vida", "Flowers and Beads" b/w "My Mirage" (κυκλοφορία EP)
* "Termination" b/w "Most Anything You Want"

## Παραπομπές

Κατηγορία:Άλμπουμ των Iron Butterfly
Κατηγορία:Άλμπουμ του 1968
Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Γαλλικά (fr)